‘Hou aandete vir manlief gereed. Beplan vooruit, selfs die vorige aand al, om ŉ smaaklike ete gereed te hê wanneer hy van die werk af kom. Dit is die manier waarop jy wys dat jy die hele dag aan hom gedink het en so besorg is oor sy behoeftes. Die meeste mans is rasend van die honger wanneer hulle tuiskom en die vooruitsig van ŉ warm bord kos (veral sy gunsteling gereg) is die deel van die vereiste hartlike verwelkoming tuis.
Luister na hom. Jy mag dalk ŉ dosyn belangrike dinge hê om hom te vertel, maar sy tuiskoms is nie die aangewese tyd nie. Laat hom eerste praat- onthou, sy onderwerpe van bespreking is baie belangriker as joune.
Maak dit sy aand. Moenie kla as hy laat is, sonder jou uitgaan vir ete of na ander plekke van vermaak nie. Probeer eerder om sy wêreld vol stres en druk en behoefte aan ontspanning tuis te verstaan.
Moenie eens kla al kuier hy die hele aand elders nie. Beskou dit as die minste in vergelyking met alles wat hy die dag moes deurmaak.
Moenie hom oor sy dade uitvra of sy integriteit veroordeel nie. Onthou, hy is die baas van die huis en sal as sulks sy wil met regverdigheid en waarheidsin uitvoer. Jy het geen reg om hom teen te staan nie.